**Svar fra Movia vedr. buslinje 2A (Kopieret fra mail)**

Kære Asbjørn

Tak for din henvendelse som Movia har fået tilsendt fra Københavns Kommune.

Efter aftale med Københavns Kommunes økonomiforvaltning besvarer Movia hermed punkterne 2 & 3.

Københavns Kommunes økonomiforvaltning vil vende tilbage med svar på punkterne 1, 4 & 5.

Punkt 2:

Vejforløbet mellem Fabriksmestervej og Margretheholm er ganske rigtigt meget snoet med adskillige sving, og der er ingen tvivl om, at det kan være udfordrende at stå op i bussen på denne strækning.

Movia kan kun anbefale brugere, der føler ubehag eller er utrygge herved, om at bede andre om at overlade deres sæde.

Der er en hårfin balance mellem om buschaufføren kører efter forholdene, og om der køres for hurtigt.

Oplever man sidstnævnte opfordrer vi til at kontakte Movia med en beskrivelse af hændelsen.

En meget brugbar information til at identificere bus samt chauffør, er bussens firecifrede busnummer, som ses flere steder på og i bussen.

Når Movia modtager en henvendelse, fremsendes denne til busselskabet, der kører linje 2A, hvor de bedes om at indskærpe overfor pågældende chauffør, at der skal køres efter forholdene.  
  
Kontaktformularen herunder kan benyttes:  
  
[https://dinoffentligetransport.dk/kontakt-os/skriv-til-os/skriv-til-movia](https://eur02.safelinks.protection.outlook.com/?url=https%3A%2F%2Fdinoffentligetransport.dk%2Fkontakt-os%2Fskriv-til-os%2Fskriv-til-movia&data=05%7C02%7C%7Cfbe4dd89fb454b21cffe08dc2eeffd04%7C769058ab4487418f8b6cf4b48243edd7%7C0%7C0%7C638436855986637492%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=1StTPT%2FN9enXtvEA2bhSjeU1WN4gYaSuRb2Yvr8nIHI%3D&reserved=0)

Punkt 3:

Gennem det seneste års tid har der været en række omlægninger af linje 2A mellem Christianshavns Torv og Refshaleøen.

Mange af disse har haft baggrund i vejarbejde i området omkring Arsenaløen, samtidig med, at situationen omkring Christiania også ofte udløser en nødvendig busomlægning.

Movias Trafikcenter gør en ihærdig indsats for at kommunikere disse omlægninger ud til stoppestederne så hurtigt som muligt, men det er ikke altid lige nemt at "følge med".

Det er selvfølgelig nemmest at formidle information, når forhindringer er blevet varslet - og varslet i god tid. Det er desværre ikke altid tilfældet, og samtidig kan der opstå akutte situationer, hvor busserne straks skal omlægges, og det derfor tager lidt længere, at formidle information ud til stoppestederne.

Også her vil Movia gerne vide, hvis der er noget der ikke fungerer optimalt - f.eks. hvis der gentagende gange mangler information ved et givet stoppested.

Movia vil generelt appellere til de lokale brugere af linje 2A om at hjælpe turisten der ikke kender byen og linjen, og eventuelt foreslå mulige alternativer.

Der er ingen, hverken i Movia eller hos de busselskaber der kører for Movia, der har intention om andet end at levere det bedst mulige produkt på linje 2A.

Der er bare lidt flere udfordringer med vejarbejder, vejbump og stigende passagertal på Holmen og Refshaleøen end så mange andre steder i København.

*De øvrige problemstillinger, som Christianshavns Lokaludvalg rejser, henviser Movia til Københavns Kommune at besvare.*

|  |
| --- |
| Med venlig hilsen​​​​ |
| |  | | --- | |  | |  | |  | |
| |  |  |  |  |  |  | | --- | --- | --- | --- | --- | --- | | |  |  |  |  |  | | --- | --- | --- | --- | --- | |  | |  | | --- | | Trafikselskabet Movia, Gammel Køge Landevej 3, DK-2500, Valby | | |  | | --- | | Tlf. 36 13 14 00 Mail: [movia@moviatrafik.dk](mailto:movia@moviatrafik.dk) | | | | | ​Beskyttelse af dine personlige oplysninger er vigtig for Movia. På [moviatrafik.dk/persondata](https://eur02.safelinks.protection.outlook.com/?url=http%3A%2F%2Fmoviatrafik.dk%2Fpersondata&data=05%7C02%7C%7Cfbe4dd89fb454b21cffe08dc2eeffd04%7C769058ab4487418f8b6cf4b48243edd7%7C0%7C0%7C638436855986662753%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=VCJDc6CStJ%2BLOlFRx5yMaNcfwxo0vAMQhBopZqvtyuU%3D&reserved=0) kan du se, hvordan vi ​behandler dine personoplysninger og læse mere om dine rettigheder. | |  | |